కైలాష్ చంద్ర మెహర్

**కైలాష్ చంద్ర మెహర్** (జననం 22 జనవరి 1954) ఒక భారతీయ కళాకారుడు, ఆవిష్కర్త, సామాజిక కార్యకర్త. ఇతను సమకాలీన ఆధునిక కళా చిత్రాలు, ఒడిశా సాంప్రదాయ టస్సార్ పట్టచిత్ర చిత్రాలకు ప్రసిద్ధి చెందిన చిత్రకారుడు. 2013లో భారత ప్రభుత్వం ద్వారా ఇతను పద్మశ్రీ పురస్కారం అందుకున్నాడు.

## వ్యక్తిగత జీవితం, విద్య
మెహర్ ఒడిశా రాష్ట్రం సోనేపూర్ పట్టణంలో ఒక కళాకారుల కుటుంబంలో జన్మించాడు. ఇతను శాంతినికేతన్ లోని విశ్వభారతి విశ్వవిద్యాలయంలో చదువుకున్నాడు పశ్చిమ బెంగాల్ లోని శాంతినికేతన్ విశ్వభారతి విశ్వవిద్యాలయం నుండి లలిత కళలలో డిప్లొమా పొందాడు. ఇతను ప్రారంభంలో తన తండ్రి వద్ద, తరువాత భగవత్ మహారాణా మార్గదర్శకత్వంలో పట్టచిత్ర చిత్రకళలో శిక్షణ పొందాడు.

ఇతని భార్య శ్రీమతి లక్ష్మీ మెహర్, కుమార్తె మనీషా సంయుక్తంగా 2005లో జాతీయ అవార్డును అందుకున్నారు. శ్రీమతి మెహర్ 1990లో రాష్ట్ర అవార్డును కూడా అందుకుంది, కుమార్తె మనీషా 2001–2002లో రెండు రాష్ట్ర అవార్డులను పొందింది. ఇతని కుమారులు ప్రకాష్, జయంత్ ఇద్దరూ 2001లో జాతీయ అవార్డును పొందారు.

## వృత్తి జీవితం
మెహర్ 1978 నుండి 1993 వరకు న్యూఢిల్లీ డెవలప్‌మెంట్ కమిషనర్ హ్యాండ్లూమ్ కింద భారత ప్రభుత్వానికి చెందిన భువనేశ్వర్ లోని వీవర్స్ సర్వీస్ సెంటర్‌లో ఆర్ట్ డిజైనర్‌గా పనిచేశాడు, నేత కార్మికులు, నేత సంస్థల కోసం వస్త్ర డిజైన్లను సృష్టించాడు, కొన్ని పాత బొంకై డిజైన్లను అభివృద్ధి చేశాడు, ఇవి "బొంకై చీర" అనే ఉత్పత్తిగా అభివృద్ధి చెందాయి.

భారతదేశం, విదేశాలలో మెరుగైన మార్కెట్ ప్రచారం లక్ష్యంగా మెహర్ పరిశోధన, ప్రయోగాలతో కొత్త డిజైన్లు, సాంకేతికతలను సృష్టిస్తాడు. ఇతని చెట్ల చిత్రాలు శిల్ప గురు అవార్డుకు ఉదాహరణగా ప్రదర్శించబడ్డాయి. చిత్రలేఖనంలో ఇతను చేసిన అద్భుతమైన కృషి కారణంగా అనేక మంది విద్యార్థులు, అనుచరులు జాతీయ అవార్డును పొందారు, వేలాది చేతివృత్తుల కుటుంబాలు తమ జీవనోపాధి కోసం ఇతని వినూత్న సృజనాత్మక నమూనాలు, చిత్రాలను అనుసరిస్తూ జీవిస్తున్నారు.

KBK జిల్లాలోని అత్యంత పేద బాలికలు, మహిళల కోసం కలెక్టర్ (జిల్లా మేజిస్ట్రేట్) సహాయం, మద్దతుతో వారికి శిక్షణ, ఉపాధి కల్పించడానికి ఇతను అనేక సామాజిక సంస్థలను ప్రారంభించాడు, ఇతను ప్రారంభించిన కొన్ని చేనేత, హస్తకళ, లలిత కళల సంస్థలు :- 1. ఇండియన్ ఆర్ట్ అండ్ క్రాఫ్ట్ అకాడమీ ఫర్ ఉమెన్ 2. ఇందిరా గాంధీ ఉమెన్ వీవర్స్ కో-ఆపరేటివ్ సొసైటీ లిమిటెడ్ 3. భారతీయ హస్తకళా ఇండస్ట్రియల్ కో-ఆపరేటివ్ సొసైటీ లిమిటెడ్ 4. హ్యాండిక్రాఫ్ట్ అండ్ హ్యాండ్లూమ్ మ్యూజియం అండ్ సర్వీస్ సెంటర్ ఫర్ ఉమెన్.

## పురస్కారాలు
* 1979, 1985 – ఒరిస్సా లలిత కళా అకాడమీ అవార్డు
* 1986 – భారత రాష్ట్రపతి చేతులమీదుగా "జాతీయ అవార్డు"
* 1997 – విశ్వకర్మ అవార్డు  
* 1991, 2001 – హర్యానా ముఖ్యమంత్రిచే "కళామణి" అవార్డు    
* 2005 – హస్తకళలకు UNESCO CCI సీల్ ఆఫ్ ఎక్సలెన్స్ 
* 2009 – భారత రాష్ట్రపతి చేతులమీదుగా శిల్ప గురు అవార్డు
* 2013 – భారత ప్రభుత్వంచే పద్మశ్రీ అవార్డు
* 2013 – ఒడిశా డైరీ ద్వారా "ఒడిశా లివింగ్ లెజెండ్ అవార్డు"

## ఎంపిక చేసిన చిత్రాలు

File:Kailash Chandra Meher's Painting- W & W.jpg|మహిళల దోపిడీ (W & W), 2008
File:K. C. Meher - "The Creation".jpg|సృష్టి (The Creation), 1999
File:K.C.Meher's - Indian Woman.jpg|భారతీయ మహిళ (Indian Woman), 2008
File:Omm by Kailash Ch Meher.jpg|ఓం, 2011 పరిమాణం (4x4) అడుగులు
File:Sarba Sukham by Kailash Ch Meher.jpg|సర్బ సుఖం, 2011 పరిమాణం (4x4) అడుగులు  
File:Sweet Dream by Kailash Ch Meher.jpg|స్వీట్ డ్రీమ్, 2016 పరిమాణం (5x6) అడుగులు


## మూలాలు

## బయటి లింకులు
* ఫేస్‌బుక్

వర్గం:కళారంగంలో పద్మశ్రీ పురస్కార గ్రహీతలు
వర్గం:పద్మశ్రీ పురస్కార గ్రహీతలు
వర్గం:జీవిస్తున్న ప్రజలు
వర్గం:1954 జననాలు